《萤火》
明代·朱之蕃

中宵露坐数飞萤，隐映墙阴复广庭。风动花林生野烧，池摇云影度疏星。

天街扇扑流光乱，书屋囊开夜色青。乘化未容随草腐，非关慧质弄惺惺。

作者简介：山东茌平人，著籍金陵，字元介，号兰嵎。万历二十三年状元。官至吏部侍郎，出使朝鲜，尽却其赠贿。工书画。朝鲜人来乞书，以貂皮人参为酬。之蕃斥以买法书、名画、古器，收藏遂甲于南都，有《奉使稿》。